**362 – Beirniadaeth RHYDDIAITH DYSGWYR BLWYDDYN 8/9**

**Beirniad – Ann Lewis**

**ARIANRHOD**

Disgrifiad o ymweliad â Llundain adeg y Nadolig sydd yn y darn hwn. Mae’r cystadleuydd yn llwyddo’n dda i gyfleu pa mor gyffrous mae’r diwrnod. Mae’n defnyddio ansoddeiriau mewn ffordd addas i greu teimladau. Ymdrech dda.

**BLODEUWEDD**

Mae Blodeuwedd yn disgrifio mynd i barti penblwydd ei ffrind yn y pwll nofio lleol. Mae’n disgrifio’r digwyddiad mewn ffordd gyffrous a hoffais y cyngpr i ymarfer er mwyn osgoi problemau iechyd. Da iawn ti am ddefnyddio “heb os nac onibai” yn hollol gywir!

**BRANWEN**

Disgrifio taith i Sbaen wnaeth Branwen. Hoffais ei rhesymau am deithio sef, “helpu dysgu, mwynhau bwyd gwahanol, crwydro’r byd a gweld golygfeydd”. Disgrifiodd y bwyd yn effeithiol ac mae’n amlwg ei bod wedi mwynhau cerdded o gwmpas dinas. Mae hyd yn oed yn cynllunio’r daith nesaf!

**CYFLYM**

Penderfynodd y cystadleuydd yma greu lluniau i gyd-fynd â’r gwaith ysgrifennu. Mae’n disgrifio ceir cyflym ac mae’n dangos brwdfrydedd. Mae hefyd yn rhoi ystadegau diddorol am y ceir ac mae’n annog y darllenydd i brynu Aston Martin fel James Bond!

**FFLUR**

Mae gwaith Fflur yn debyg i farddoniaeth! Mae’n disgrifio delweddau sy’n ei gwneud yn gyffrous am Gymru ac mae’n amlwg ei bod yn mwynhau byd natur.

**GWYDION**

Taith i Ddenmarc yw testun gwaith Gwydion. Mae’n amlwg ei fod yn ffan mawr o Lego a’i fod wedi cael amser da er bod y tywydd yn oer. Roedd y bwyd hefyd wedi’i blesio’n fawr!

**OLWEN**

Aeth Olwen i Ynys y Barri gyda’r teulu am ddiwrnod. Rwy’n hoffi’r ffordd mae’n defnyddio ansoddeiriau i greu darlun i ni. Hefyd, roedd yn dda gweld hiwmor yn y darn wrth ddisgrifio mynd ar reid cyflym a’i mam yn gwrthod dod gyda hi!

**PRYDERI**

Mae Pryderi’n disgrifio mynd i Superbowl a Laser Tag gyda’i ffrindiau a chael amser cyffrous iawn. Aeth i Macdonald’s i gael cinio blasus ac yna mynd i gaffi i chwarae gyda chyfrifiaduron. Mae’n amlwg ei fod wedi cael diwrnod bendigedig gyda’i ffrindiau.

**PYSGODYN PEN**

Mae’n amlwg bod y cystadleuydd yn hoff iawn o anifeiliaid ac yn credu’n gryf mewn gwarchod natur.Mae’n gofyn cwestiwn pwysig iawn ac mae’n poeni am ddiogelwch y byd.

**DRINGO**

Aeth “Dringo” i gyfeiriad hollol wahanol a rhoi gwybodaeth i ni am ddysgu dringo. Hoffais y tips defnyddiol ar yr ochr. Da iawn am syniad gwreiddiol.

**SOPHIE HALL**

Taith i Ddinbych Y Pysgod sy’n cael ei ddisgrifio yn y darn hwn ac mae’n amlwg bod Sophie wedi cael hwyl wrth ysgrifennu. Cawsom llawer o wybodaeth am y gweithgareddau ac roedd yn mynegi barn yn hyderus. Mwynheuais yr hiwmor yn y darn wrth ddisgrifio gwlanod yn dwyn ei sglodion! Ymdrech dda iawn.

**PROFFESIYNOL**

Cawsom llawer o fanylion am chwarae’n broffesiynol yn y darn hwn gan bwysleisio pa mor anodd mae cyrraedd y safon. Roedd darllen am ddeiet chwaraewyr yn ddiddorol iawn. Da iawn am wneud ymchwil manwl.

**HYOIN JANG**

Stori am y Brenin Arthur yw gwaith Hyoin ac mae’n defnyddio ansoddeiriau diddorol iawn i greu awyrgylch. Mae’n defnyddio idiomau pwrpasol ac mae’n treiglo’n gywir. Hoffais i’r diwedd dramatig gydag Arthur yn bwriadu tynnu cleddyf arall allan o garreg er mwyn achub Cymru.

**TRYDYDD-LEILA MALEKIN**

Derbyniwyd darn ardderchog gan Leila a oedd yn llifo’n rhwydd. Cawsom hanes ei gwyliau yn Nhwrci gyda’i theulu a’r holl bethau cyffrous wnaethon nhw. Llwyddodd i fynegi barn am bob math o bethau a chyfleu pa mor ddiddorol oedd y profiad. Mae’n amlwg ei bod wedi gweithio’n galed ar y darn ac mae’n haeddu gwobr.

**AIL-TAYLOR FEATHERSTONE**

Sôn am daith i’r Eidal mae Taylor ac mae’n rhoi nifer o fanylion diddorol am y gwyliau. Mae’n siwr ei bod wedo cadw dyddiadur er mwyn cofio popeth.

**CYNTAF - FINN CRICHTON**

Dyma’r darn gorau yn y gystadleuaeth, heb amheuaeth. Mae geirfa ardderchog gan y cystadleuydd ac mae’n ysgrifennu mewn ffordd farddonol. Mae’n werth ei ddarllen sawl gwaith er mwyn gwerthfawrogi’r delweddau hyfryd. Credaf ei fod yn llawn haeddu’r wobr gyntaf.